Shakira

**Šakira** (*Shakira Isabel Mebarak Ripoll*, g. 1977 m. vasario 2 d.) – lotynų pop/rock muzikos atlikėja, dainų žodžių autorė, Grammy apdovanojimų laimėtoja.

## Biografija
 
Šakira gimė Kolumbijoje, Barankiljos mieste, neturtingų katalikų šeimoje. Motina – pusiau ispanė, pusiau italė, tėvas – libaniečių kilmės. Šakiros gimtoji kalba – ispanų, tačiau dainuoja taip pat anglų, portugalų, arabų, vokiečių ir prancūzų kalbomis. Jaunoji kolumbietė rašyti dainas pradėjo būdama aštuonerių. Dešimties metų įstojo į mokyklos chorą, bet pripažinta netinkama dėl „pernelyg stipraus“ balso. Nors dauguma jos, kaip dainininkės nevertino, Šakira pateikė paraišką dalyvauti televizijos vaikų dainų konkurse *Vivan Los Niños*, kuriame ji užėmė pirmą vietą. Trylikos metų ją jau kvietė dainuoti į įvairius renginius Barankiljoje. Šakirą pastebėjo vietinio teatro direktorė Monica Ariza ir išsiuntė mokytis į Bogotą pas muzikinės firmos *Sony Colombia* vadovą Ciro Vargas. Netrukus ji įrašė pirmąjį savo albumą *Magia*. Tačiau nei šis, nei antrasis albumas *Peligro* didelio populiarumo nesusilaukė.
1995 m. Šakira grįžo į muzikinį verslą ir išleido albumą *Pies Descalzos*, kuris susilaukė nemažos sėkmės. Netrukus pristatė albumą *The Remixes*, kuriame buvo daug pirmųjų dainų remiksų, keletas dainų perdainuotos portugališkai. Dainininkė susipažino su Kubos muzikantu Emilio Estefan, Jr., kuris jai padėjo išleisti didelio populiarumo susilaukusį albumą *¿Dónde Están Los Ladrones?* Dauguma dainų (roko, lotynų pop muzikos stiliaus) tapo pasaulinio garso singlais. 2003 m. kovą ji pradėjo muzikinį turą po Lotynų Ameriką. 2000 m. lapkričio 5 dieną gavo MTV muzikinį apdovanojimą už dainą „Ojos así“. Ši daina taip pat laimėjo nemažai apdovanojimų Lotynų Amerikos šalyse.

Po albumo *¿Dónde Están Los Ladrones?* sėkmės, Šakira, bendradarbiaudama su Gloria Estefan, perdainavo daugelį albumo dainų anglų kalba. Šios ir keletas naujų sudėtos į albumą *Laundry Service*. Albumas vėl susilaukė didelės sėkmės, o dainos *„Whenever, Wherever“*, *„Underneath Your Clothes“* tapo hitais daugelyje šalių. 2002 m. dainininkė savo garsiausius hitus sudėjo į albumą *Grandes éxitos*. Taip pat išleistas ir DVD. 2002–2003 m. dalyvavo ture „Tour of the Mongoose“ po visą pasaulį. Šakiros dainos laimėjo įvairius apdovanojimus visame pasaulyje.

2005 m. išleido trečiąjį albumą ispanų kalba *Fijacion Oral 1*, kuriame buvo pasaulinės sėkmės susilaukusi daina – La Tortura, o netrukus išleistame albume *Oral Fixation 2* (kurį pristatė Londone) – dar populiaresnis dainos remiksas, atliktas su Alejandro Sanz. 2005 m. lapkritį laimėjo MTV Europos muzikinius apdovanojimus, o 2005 m. gruodžio 8 d. Grammy apdovanojimą už „Geriausią Lotynų roko albumą“ *Fijacion Oral 1*. Kitą mėnesį Lotynų Amerikos MTV apdovanojimuose Šakira nugalėjo net 5 kategorijose. Šiuo metu Šakira – viena populiariausių pasaulio dainininkių. Gimtojoje Barankilijoje Šakirai pastatytas paminklas. Šakira taip pat yra geros valios ambasadorė, Unicef narė, taip pat yra įkūrusi aukų fondą „Pies Descalzos“ (Basos kojos), kuris padeda skurdo išvargintiems vaikams Kolumbijoje. Mintis įkurti pagalbos fondą vaikams Šakirai kilo tuomet, kai pamatė jog vaikai žaidžia futbolą basi, todėl taip pavadino savo fondą.

Šiuo metu Šakira mėgaujasi šlove, kurią jai atnešė su Vaiklefu Džanu kartu įrašytas singlas „Hip’s Don’t Lie“. Ši daina pelnė visų laikų grojamiausios dainos titulą JAV.

2009 m. Shakira ruošėsi naujajam savo albumo išleidimui bei naujo singlo pristatymui. Šis jos singlas vadinasi  „She Wolf“. 

Shakiros „Waka Waka (This Time for Africa)“, buvo pasirinkta kaip oficiali 2010 FIFA pasaulio taurės čempionato, vykusio Pietų Afrikos Respublikoje, daina.

2013 m. su Ispanijos futbolo žvaigžde Gerard Piqué susilaukė sūnaus Milano, vėliau sūnaus Sacha.

## Apdovanojimai

1992
* Super Estrella De Oro

1993
* Festival de Viña De Mar – Trečia vieta už dainą „Eres“

1994
* TV y Novelas žurnalas – Geriausia šalies atlikėja

1996
* Sony Music/Colombia Prisma De Diamante – Pies Descalzos: 1 mln. parduotų albumų

1997
* Premio Lo Nuestro – Geriausia pop atlikėja
* Premio Lo Nuestro – Geriausia debiutantė
* Billboard Lotynų muzikos apdovanojimai – Geriausias albumas „Pies Descalzos“
* Billboard Lotynų muzikos apdovanojimai – Geriausias video „Estoy Aquí“
* Billboard Lotynų muzikos apdovanojimai – Geriausia debiutantė
* Casandra apdovanojimas – Geriausia lotynų atlikėja
* Eres apdovanojimas – Metų pop dainininkė

1998
* Premio Eres – Geriausias pop atlikėjos pasirodymas
* Pasaulio muzikos apdovanojimai – Geriausia lotynų atlikėja
* Super Congo de Oro – Carnaval de Barranquilla

1999
* Premio Amigo – Geriausia Lotynų Amerikos solo atlikėja
* Premio Lo Nuestro – Geriausia pop atlikėja
* Premio Eres – Geriausia metų pop atlikėja
* Casandra apdovanojimas – Geriausias metų ir pop albumas „Dónde Están Los Ladrones“
* TV y Novelas žurnalas – Kolumbijos amžiaus atlikėja
* Billboard lotynų muzikos apdovanojimai- Geriausia pop atlikėja
* Ritmo Latino muzikos apdovanojimai – Geriausia pop dainininkė
* Globo apdovanojimas – Geriausias pop atlikėjos albumas
* Premio MTV Latinoamérica – 2 vieta už geriausią pop dainininkę 90’s

2000
* Lotynų Grammy apdovanojimai – Geriausias roko pasirodymas (Octavo Día)
* Lotynų Grammy apdovanojimai – Geriausias pop pasirodymas (Ojos Así)
* Nickelodeon Kids choice Award
* Gardel Award
* MTV VMLA People’s Choice Award – Mėgstamiausias video (Ojos Así)

2001
* Grammy apdovanojimai – Geriausias lotynų pop albumas (MTV Unplugged)
* Globo apdovanojimas – Geriausias pop atlikėjos albumas
* Billboard lotynų muzikos apdovanojimai- Geriausias lotynų albumas (MTV Unplugged)
* Premio Lo Nuestro – Metų roko albumas (MTV Unplugged)
* Premio Lo Nuestro – Metų roko pasirodymas

2002
* Premio Lo Nuestro – Geriausia pop atlikėja
* Bravo Supershow Otto apdovanojimas – Shooting Star Female
* TMF apdovanojimas – Geriausiai debiutavusi tarptautinė atlikėja
* Ondas apdovanojimas
* Ritmo Latino muzikos apdovanojimas – Geriausias video (Whenever, Wherever)
* Much Music Canada apdovanojimas – Geriausias tarptautinis video (Whenever, Wherever)
* Much Music Canada apdovanojimas – Geriausia tarptautinė atlikėja
* Lotynų Grammy apdovanojimai – Geriausias video (Suerte)
* MTV Latinoamérica apdovanojimas – Metų atlikėja
* MTV Latinoamérica apdovanojimas – Metų video (Suerte)
* MTV Latinoamérica apdovanojimas – Geriausia pop atlikėja
* MTV Latinoamérica apdovanojimas – Geriausia atlikėja
* MTV Latinoamérica apdovanojimas – Geriausia šiaurės atlikėja
* VIVA Comet apdovanojimas – Geriausia metų debiutantė

2003
* Echo apdovanojimas- Geriausia pop atlikėja
* BMI apdovanojimas- Lotynų metų daina (Suerte)
* Pasaulio muzikos apdovanojimai – Geriausia lotynų pop atlikėja
* Amadeus apdovanojimas – Geriausia metų daina (Whenever, Wherever)
* Luna apdovanojimas- Geriausia lotynų pop atlikėja
* NRJ apdovanojimas – Geriausia tarptautinė daina (Whenever, Wherever)
* NRJ apdovanojimas – Geriausias tarptautinis albumas (Laundry Service)
* NRJ apdovanojimas – Geriausia tarptautinė atlikėja

2004
* Premio Lo Nuestro – Geriausia pop atlikėja

2005
* Premios Juventud – Dinamiškas duetas
* Premios Juventud – Geriausi judesiai
* Premios Juventud – „Girdžiu tai visur“
* Premios Juventud – Mėgstamiausia pop žvaigždė
* Premios Juventud – Ispanų rokas
* MTV Europos muzikos apdovanojimai – Geriausia atlikėja
* Premios Oye! – Geriausia atlikėja
* Amerikos muzikos apdovanojimai – Geriausia lotynų atlikėja
* Billboard muzikos apdovanojimai – Lotynų metų daina „La Tortura“
* Billboard muzikos apdovanojimai – Lotynų metų atlikėja
* Billboard muzikos apdovanojimai – Lotynų metų albumas „Fijacion Oral vol. 1“
* MTV Latinoamérica apdovanojimai – Metų atlikėja
* MTV Latinoamérica apdovanojimai – Geriausia pop atlikėja
* MTV Latinoamérica apdovanojimai – Geriausia atlikėja
* MTV Latinoamérica apdovanojimai – Geriausia Centrinio regiono atlikėja
* MTV Latinoamérica apdovanojimai – Metų video – La Tortura

2006
* NRJ muzikos apdovanojimai Prancūzija – Best International Song of the Year – La Tortura
* Grammy apdovanojimai – Geriausias lotynų roko albumas – Fijacion Oral Vol. 1
* Tarptautiniai šokių muzikos apdovanojimai – Geriausia lotynų šokių daina – La Tortura
* Premios Lo Nuestro – Metų albumas- Fijacion Oral Vol. 1l
* Premios Lo Nuestro – Metų duetas – Shakira & Alejandro Sanz
* Premios Lo Nuestro – Metų daina – La Tortura
* Lotynų Billboard apdovanojimai – Karščiausia metų lotynų daina – La Tortura
* Lotynų Billboard apdovanojimai – Karščiausias metų lotynų duetas – La Tortura
* Lotynų Billboard apdovanojimai – Lotynų metų pop albumas – Fijacion Oral 1
* Lotynų Billboard apdovanojimai – Grojamiausia metų daina – La Tortura
* Lotynų Billboard apdovanojimai – Metų lotynų melodija
* Lotynų Billboard apdovanojimai – Vilties dvasia
* ALMA apdovanojimai- Metų albumas ispanų kalba – Fijacion Oral Vol. 1
* ALMA apdovanojimai – Metų atlikėja – Shakira
* Premios Juventud – Mėgstamiausia roko atlikėja
* Premios Juventud – Geriausi judesiai
* MTV video muzikos apdovanojimai – Geriausia choreografija (Hips Don’t Lie)
* Orgullosamente Latino 2006 – Metų Lotynų atlikėja – 1,618,900 balsų
* X Premios de la Música – Lotynų garbės apdovanojimas
* Premios Oye – General Español: Metų daina (Las caderas no mienten)
* Premios Oye – General Ingles: Metų albumas (Oral Fixation 2)
* Premios Oye – General Ingles: Metų daina (Hips Don’t Lie)
* Premios Oye – Metų video: Hips Don’t Lie
* Premios Oye – Premio Social a la Musica – Dia De Enero
* MTV muzikos apdovanojimai (Lotynų) – Metų daina – Hips Don’t Lie
* Latin Grammys – Metų įrašas – La Tortura
* Latin Grammys – Metų daina- La Tortura
* Latin Grammys – Metų albumas – Fijacion Oral Vol. 1
* Latin Grammys – Geriausias moters atlikėjos pop albumas – Fijacion Oral Vol. 1

## Diskografija
* *[[Magia]]* (1991 m.)
* *[[Peligro]]* (1994 m.)
* *[[Pies Descalzos]]* (1995 m.), parduota: 4 mln.
* *[[The Remixes]]* (1997 m.)
* *[[¿Dónde Están Los Ladrones?]]* (1998 m.), parduota: 7 mln.
* *[[MTV Unplugged]]* (2000 m.), parduota: 2 mln.
* *[[Laundry Service]]* (2001 m.), parduota: 8 mln.
* *[[Live And Off The Record DVD]]* (2004 m.), parduota: 2 mln.
* *[[Fijacion Oral Vol.1]]* (2005 m.), parduota: 5,98 mln.
* *[[Oral Fixation Vol.2]]* (2006 m.), parduota: 3,75 mln.
* *[[She Wolf]]* (2009 m.)
* *[[The sun comes out]]* (2010 m.)

## Singlai

## Nuorodos

* Šakiros videoteka
* Oficiali dainininkės svetainė
* Shakiros fanų puslapis Lietuvoje